Príloha č. 6 SP Podmienky účasti

**Zabezpečenie podpory a rozvoja informačného systému účtovníctva fondov (ISUF).**

**doklady preukazujúce splnenie podmienok účasti**

1. Doklady, prostredníctvom ktorých uchádzač preukazuje splnenie podmienok účasti vo verejnom obstarávaní **týkajúcich sa osobného postavenia podľa § 32 zákona:**

Uchádzač musí spĺňať podmienky účasti týkajúce sa osobného postavenia podľa § 32 ods. 1 zákona a preukázať ich splnenie dokladmi podľa § 32 ods. 2, resp. ods. 4 a ods. 5 alebo podľa § 152 ods. 1 zákona, v zmysle ktorého hospodársky subjekt vo verejnom obstarávaní môže preukázať splnenie podmienok účasti osobného postavenia zápisom do zoznamu hospodárskych subjektov.

V prípade uchádzača, ktorého tvorí skupina dodávateľov zúčastnená vo verejnom obstarávaní, sa požaduje preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) preukazuje člen skupiny len vo vzťahu k tej časti predmetu zákazky, ktorú má zabezpečiť.

Podľa § 39 ods. 1 zákona o verejnom obstarávaní splnenie podmienky účasti možno preukázať jednotným európskym dokumentom, ktorým hospodársky subjekt môže predbežne nahradiť doklady na preukázanie splnenia podmienok účasti, pričom doklad, resp. doklady nahradené jednotným európskym dokumentom predloží uchádzač verejnému obstarávateľovi do 5 pracovných dní odo dňa doručenia žiadosti, ak verejný obstarávateľ neurčí dlhšiu lehotu (v prípade, že sa uchádzač rozhodne nahradiť doklady preukazujúce podmienky účasti jednotným európsky dokumentom, môže použiť formulár. Textovo editovateľnú podobu formulára vo formáte .rtf uchádzač nájde na stránke <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>. Informácie týkajúce sa postupu a identifikácie verejného obstarávateľa (Časť I Jednotného európskeho dokumentu) do neho sám prenesie/prepíše.

*Odôvodnenie primeranosti podmienky účasti vo vzťahu k predmetu zákazky a potrebu jej zahrnutia medzi podmienky účasti podľa § 38 ods. 5 zákona: Podmienky účasti týkajúce sa osobného postavenia sú dané zákonom o verejnom obstarávaní a vyplývajú z § 32*.

1. Vyžaduje sa predloženie dokladov podľa § 34 ods. 1 písm. a) a písm. g) zákona, ktorými sa preukazuje splnenie podmienok účasti týkajúcich sa technickej alebo odbornej spôsobilosti:
   1. **§ 34 ods. 1 písm. a)** zákona, zoznamom poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov. Dokladom je referencia, ak odberateľom bol verejný obstarávateľ alebo obstarávateľ podľa zákona. (Za vyhlásenie verejného obstarávania sa považuje deň zverejnenia oznámenia o vyhlásení verejného obstarávania v Úradnom vestníku Európskej únie alebo vo Vestníku verejného obstarávaniam podľa toho, ktorá skutočnosť nastane skôr).

Referenciou je elektronický dokument, obsahujúci potvrdenie o poskytnutí služby na základe zmluvy alebo rámcovej dohody uzatvorenej podľa zákona o verejnom obstarávaní, ktorý obsahuje náležitosti podľa § 12 ods. 2 zákona.

Potvrdenie o poskytnutí služby musí obsahovať min. nasledujúce údaje:

* Meno a priezvisko, obchodné meno alebo názov a adresu poskytovateľa,
* názov zákazníka,
* stručnú identifikáciu plnenia podľa zmluvy,
* množstvo, objem alebo rozsah,
* miesto, cenu a lehoty dodania plnenia zmluvy,
* hodnotenie kvality plnenia,
* kontaktnú osobu, u ktorej si verejný obstarávateľ môže overiť pravdivosť poskytnutých informácií,
* dátum vyhotovenia.

Ak bude v predložených dokumentoch uvedená cena plnenia v inej mene ako euro, použije sa na prepočet z inej meny na euro kurz Európskej centrálnej banky platný v deň odoslania oznámenia o vyhlásení tohto verejného obstarávania na zverejnenie v Úradnom vestníku EÚ.

Minimálna požadovaná úroveň štandardov:

Podmienka účasti podľa § 34 ods. 1 písm. a) zákona bude splnená ak zoznam podľa vyššie uvedeného bodu, bude obsahovať realizáciu zmlúv rovnakého alebo podobného charakteru ako je požadovaný predmet zákazky (za zákazku rovnakého alebo podobného charakteru sa považuje zákazka na poskytovanie služieb v oblasti implementácie a podpory informačných systémov) v kumulatívnej hodnote min. 3 000 000 EUR bez DPH, pričom uchádzač týmto zoznamom zároveň preukáže splnenie nasledujúcich podmienok:

Hodnota minimálne 1 (jedného) z nižšie uvedených projektov (poskytnutých služieb) bola 2 000 000 EUR bez DPH, za obdobie 36 kalendárnych mesiacov,

* + Minimálne 1 (jeden) projekt, ktorého predmetom bola prevádzka aplikácie systému založeného na platforme SAP, t.j. prevádzka aplikácie, riešenie zálohovania, správa užívateľov aplikácie, systémov a databáz, správa bázy dát databázy s riešením incidentov na báze ITIL procedúr,
  + Minimálne 1 (jeden) projekt, ktorého predmetom bola podpora prevádzky a údržby informačného systému založeného na platforme SAP, pričom informačný systém je integrovaný na minimálne 2 ďalšie informačné systémy,

Uvedenú podmienku účasti podľa § 34 ods. 1 písm. a) zákona možno splniť aj jedným plnením (zmluvným vzťahom o poskytnutí služieb).

* 1. **§ 34 ods. 1 písm. g)** zákona, údajmi o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov

Verejný obstarávateľ požaduje údaje o odbornej praxi alebo odbornej kvalifikácii osôb zodpovedných za poskytnutie služby od uchádzača preukázať predložením **profesijných životopisov** podpísaných dotknutou osobou a predložením **dokladov, ktoré sú uvedené pri jednotlivých členoch tímu**. Každý uchádzačom predložený profesijný životopis alebo ekvivalentný doklad, podpísaný dotknutou osobou, musí obsahovať minimálne:

* svoje meno a priezvisko, najvyššie dosiahnuté vzdelanie, názov a sídlo školy,
* doterajší zamestnávatelia/objednávatelia vrátane ich IČO
* aktuálny zamestnávateľ – IČO, druh pracovného pomeru,
* špecializácia, súčasnú pozíciu k lehote na predkladanie ponúk u aktuálneho zamestnávateľa, odbornú prax (ak je relevantné), a to opisom/zoznamom odbornej praxe vrátane mesiacov a rokov pôsobenia na danej pozícií,
* stručným opisom pracovnej náplne na danej pozícií vo vzťahu k predmetu zákazky, miesto, mesiac a rok plnenia/zamestnania,
* zoznam riadne získaných platných certifikátov,
* prípadne ostatné relevantné informácie vo vzťahu k odbornému vzdelaniu, zručnostiam a praxi,
* vlastnoručný podpis osoby.

Jedna osoba môže zastávať pozíciu viacerých kľúčových expertov. Osoba, ktorá je uchádzačom navrhnutá na pozíciu príslušného kľúčového experta musí spĺňať kumulatívne všetky požiadavky stanovené pre príslušného kľúčového experta.

Minimálna požadovaná úroveň štandardov:

Uchádzač vyššie uvedeným spôsobom preukáže splnenie nasledovných minimálnych požiadaviek týkajúcich sa jednotlivých členov tímu expertov č. 1 - 8:

**Kľúčový expert č. 1 Projektový manažér**

1. Minimálne 7-ročné skúsenosti (odborná prax) v oblasti projektového riadenia IT projektov, dokladuje sa zhrnutím praxe v štruktúrovanom životopise, a súčasne,
2. minimálne 3 (tri) profesionálne praktické skúsenosti s realizáciou projektov/zmlúv v pozícii projektového manažéra v oblasti IT, s aplikovaním metodiky riadenia IPMA, PRINCE2 alebo ekvivalentnej, pričom minimálne jeden z týchto projektov bol zameraný na poskytovanie elektronických služieb klientom; dokladuje sa zoznamom realizovaných projektov/zmlúv experta alebo ekvivalentným dokladom, a súčasne,
3. platný certifikát projektového manažmentu IPMA minimálne úrovne „B“ alebo PRINCE 2 úrovne „Practitioner“ alebo ekvivalent daného certifikátu od inej akreditovanej autority; dokladuje sa kópiou platného certifikátu.

**Kľúčový expert č. 2 Expert pre riadenie IT procesov**

1. Minimálne 5-ročné skúsenosti (odborná prax) v oblasti riadenia IT procesov; dokladuje sa zhrnutím praxe v štruktúrovanom životopise, a súčasne,
2. minimálne 3 (tri) profesionálne praktické skúsenosti v pozícii experta pre riadenie IT procesov; dokladuje sa zoznamom realizovaných projektov/zmlúv experta alebo ekvivalentným dokladom, a súčasne,
3. platný certifikát / doklad o vykonaní skúšky v oblasti riadenia a správy služieb informačných a komunikačných technológií ITIL (Information Technology Infrastructure Library) in IT Service Management na úrovni ITIL Expert alebo ekvivalent od inej akreditovanej autority; dokladuje sa kópiou platného certifikátu.

**Kľúčový expert č. 3 Expert pre správu systémov**

1. Minimálne 5-ročné skúsenosti (odborná prax) v oblasti správy systémov SAP alebo ekvivalent; dokladuje sa zhrnutím praxe v štruktúrovanom životopise, a súčasne,
2. minimálne 3 (tri) profesionálne praktické skúsenosti v pozícii experta pre správu systémov SAP alebo ekvivalentu; dokladuje sa zoznamom realizovaných projektov/zmlúv experta alebo ekvivalentným dokladom.

**Kľúčový expert č. 4 Expert pre oblasť integrácie a procesnej automatizácie systémov**

1. Minimálne 5-ročné skúsenosti (odborná prax) v oblasti návrhu IT infraštruktúry, ktorého obsahom bol návrh alebo implementácia integračnej platformy SAP PO alebo ekvivalentnej platformy; dokladuje sa zhrnutím praxe v štruktúrovanom životopise, a súčasne,
2. minimálne 3 (tri) profesionálne praktické skúsenosti v oblasti návrhu IT infraštruktúry, ktorého obsahom bol návrh alebo implementácia integračnej platformy SAP PO alebo ekvivalentnej, dokladuje sa zoznamom realizovaných projektov/zmlúv experta alebo ekvivalentným dokladom, a súčasne,
3. platný certifikát s minimálnou úrovňou SOA Certified Consultant alebo ekvivalent daného certifikátu; dokladuje sa kópiou platného certifikátu.

**Kľúčový expert č. 5 Expert pre analýzu a architektúru IT riešení**

1. Minimálne 3-ročné skúsenosti (odborná prax) s modelovaním Enterprise Architektúry, dokladuje sa zhrnutím praxe v štruktúrovanom životopise, a súčasne,
2. minimálne 3 (tri) profesionálne praktické skúsenosti v oblasti návrhu a implementácie finančných informačných systémov založených na platforme SAP alebo ekvivalentnej, ktorého obsahom bol návrh a implementácia ekonomického informačného systému organizácie a obsahoval minimálne funkčné oblasti FI, FM, PS, alebo ekvivalentné funkčné oblasti; dokladuje sa zoznamom realizovaných projektov/zmlúv experta alebo ekvivalentným dokladom, a súčasne,
3. platný certifikát s minimálnou úrovňou TOGAF Certified alebo ekvivalent; túto podmienku účasti uchádzač preukáže kópiou platného certifikátu; dokladuje sa kópiou platného certifikátu..

**Kľúčový expert č.6 Odborný garant pre oblasť FI,FM**

1. Minimálne 7-ročné skúsenosti (odborná prax) s implementáciou ekonomického informačného systému vo funkčnej oblasti FI, FM, alebo ekvivalentné funkčné oblasti; dokladuje sa zhrnutím praxe v štruktúrovanom životopise, a súčasne,
2. minimálne 3 (tri) profesionálne praktické skúsenosti v oblasti implementácie funkčnej oblasti FI, FM alebo ekvivalentné funkčné oblasti; dokladuje sa zoznamom realizovaných projektov/zmlúv experta alebo ekvivalentným dokladom, a súčasne,
3. doklad o absolvovaní odborného školenia alebo kurzu z oblasti FI, FM alebo ekvivalentné funkčné oblasti, alebo platný certifikát; dokladuje sa kópiou platného dokladu alebo certifikátu.

**Kľúčový expert č.7 Odborný garant pre oblasť PS**

1. Minimálne 7-ročné skúsenosti (odborná prax) s implementáciou ekonomického informačného systému vo funkčnej oblasti PS, alebo ekvivalentnej funkčnej oblasti; dokladuje sa zhrnutím praxe v štruktúrovanom životopise, a súčasne,
2. minimálne 3 (tri) profesionálne praktické skúsenosti v oblasti implementácie funkčnej oblasti PS, alebo ekvivalentnej funkčnej oblasti; dokladuje sa zoznamom realizovaných projektov/zmlúv experta alebo ekvivalentným dokladom, a súčasne,
3. doklad o absolvovaní odborného školenia alebo kurzu z oblasti PS, alebo ekvivalentnej funkčnej oblasti, alebo platný certifikát; dokladuje sa kópiou platného dokladu alebo certifikátu.

**Kľúčový expert č.8 Expert pre oblasť výkazníctva/reportingu**

1. Minimálne 7-ročné skúsenosti (odborná prax) v oblasti definovania a realizácie výkazov; dokladuje sa zhrnutím praxe v štruktúrovanom životopise, a súčasne,
2. minimálne 3 (tri) profesionálne praktické skúsenosti v oblasti definovania a realizácie výkazov; dokladuje sa zoznamom realizovaných projektov/zmlúv experta alebo ekvivalentným dokladom, a súčasne,
3. doklad o absolvovaní odborného školenia alebo kurzu z oblasti nástrojov SAP Business Warehouse, Business Intelligence, alebo ekvivalent alebo platný certifikát; dokladuje sa kópiou platného dokladu alebo certifikátu.

V prípade uchádzača, ktorého tvorí skupina dodávateľov zúčastnená na verejnom obstarávaní, požaduje sa preukázanie splnenia podmienok účasti týkajúcich sa technickej a odbornej spôsobilosti za všetkých členov skupiny spoločne.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení Rámcovej dohody bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s osobou, ktorej technickými alebo odbornými kapacitami mieni preukázať svoju technickú alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Z písomnej zmluvy musí vyplývať **záväzok osoby, že poskytne svoje kapacity počas celého trvania zmluvného vzťahu.**

Osoba, ktorej kapacity majú byť použité na preukázanie technickej alebo odbornej spôsobilosti **musí preukázať splnenie podmienok účasti týkajúce sa osobného postavenia** a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie dodávať tovar, uskutočňovať stavebné práce alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami (najmä § 34 ods. 1 písm. g) zákona), uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú.

Podľa § 39 ods. 1 zákona splnenie podmienky účasti možno preukázať jednotným európskym dokumentom, ktorým hospodársky subjekt môže predbežne nahradiť doklady na preukázanie splnenia podmienok účasti, pričom doklad, resp. doklady nahradené jednotným európskym dokumentom predloží uchádzač verejnému obstarávateľovi do 5 pracovných dní odo dňa doručenia žiadosti, ak verejný obstarávateľ neurčí dlhšiu lehotu (v prípade, že sa uchádzač rozhodne nahradiť doklady preukazujúce podmienky účasti jednotným európsky dokumentom, môže použiť formulár. Textovo editovateľnú podobu formulára vo formáte .rtf uchádzač nájde na stránke <http://www.uvo.gov.sk/legislativametodika-dohlad/jednotny-europsky-dokument-pre-verejne-obstaravanie-553.html>. Informácie týkajúce sa postupu a identifikácie verejného obstarávateľa (Časť I Jednotného európskeho dokumentu) do neho sám prenesie/prepíše.

**Odôvodnenie primeranosti podmienok účasti vo vzťahu k predmetu zákazky a potrebu jej zahrnutia medzi podmienky účasti podľa § 38 ods.5 zákona:**

Predmetná podmienka účasti podľa § 34 ods. 1 písm. a) je v súlade s § 38 ods. 2 písm. c) zákona a verejný obstarávateľ touto požiadavkou vytvára predpoklad, že plnenie zmluvy na poskytovanie predmetných služieb bude zabezpečovať uchádzač, ktorý získal a má skúsenosti s realizáciou zákaziek rovnakého charakteru a rozsahu, a ktorý plnenie zmluvy vykoná na požadovanej odbornej úrovni, ktoré sú v súlade s potrebami verejného obstarávateľa.

Bez relevantných skúseností s implementáciou projektov na platforme SAP nie je možné zabezpečiť zo strany dodávateľa požadované služby, keďže platforma SAP je natoľko špecifická a jej prostredie je natoľko technicky odlišné od akejkoľvek inej platformy, že existuje vysoké riziko, že zamestnanci potencionálneho dodávateľa bez uvedených skúseností s platformou SAP by neodbornými zásahmi do existujúcich funkcionalít, či nedostatočne kvalitným zabezpečením činnosti v oblasti podpory a rozvoja systému mohli spôsobiť znefunkčnenie systému ISUF a tým ohrozenie infraštruktúry štátu v oblasti implementácie pomoci v rámci EU fondov. Pri akomkoľvek neodbornom zásahu do zdrojového kódu, resp. zásahu osoby bez potrebných skúseností, vzniká významné riziko, že celý systém bude nefunkčný a tým pádom nepoužiteľný pre plnenie svojho účelu. Vzhľadom na funkcionality, ktoré systém ISUF zabezpečuje (viď Príloha č. 1 súťažných podkladov – Opis predmetu zákazky) nie je možné zo strany verejného obstarávateľa podstúpiť riziko neodborných zásahov do systému a to bez ohľadu na prípadné praktické skúsenosti dodávateľa s inými platformami ako je SAP. Z uvedených dôvodov a s ohľadom na skutočnosť, že kvalita činností súvisiacich s predmetom zákazky je priamo úmerná kvalite a skúsenostiam potencionálneho dodávateľa, je preto nevyhnutné pre verejného obstarávateľa súťažou zabezpečiť nielen primeranú cenu zákazky, ale aj maximálne dosiahnuteľnú kvalitu dodávateľa, ktorý bude zákazku realizovať, tak aby verejný obstarávateľ pri podpore alebo modernizácii predmetného systému neohrozil jeho funkčnosť, integritu, bezpečnosť ako aj kontinuitu jeho využívania.

Z pohľadu predmetu obstarania sú zadefinované aplikačné služby, ktoré bude úspešný uchádzač vykonávať nad existujúcim riešením  implementovaným na platforme SAP a na jeho základných komponentoch systému:

- vlastný aplikačný server SAP ERP (ABAP AS) vytvorený spoločnosťou SAP AG a vlastný programovací jazyk ABAP; ako i SAP Enterprise Portal a SAP Solution Manager,

- jednotlivé základné nastavenia štandardných oblastí a modulov SAP BC, SAP FM, SAP FI, SAP PS, SAP Business Warehouse a SAP Business Intelligence,

- ako aj vyvinutých unikátnych zákazníckych riešeniach ako nadstavbe k štandardnej verzii.

Podmienka účasti podľa § 34 ods. 1 písm. g) je v súlade s § 38 ods. 2 písm. c) zákona a vytvára predpoklad, že uchádzač zabezpečí plnenie zmluvy na poskytovanie predmetných služieb na požadovanej odbornej úrovni osobami s požadovanými skúsenosťami, odbornou kvalifikáciou a praxou, ktorí vedia preukázať svoju kvalifikáciu relevantnými odbornými certifikátmi prislúchajúcimi k predmetu plnenia. Zároveň z dôvodu hospodárneho vynakladania verejných financií je potrebné, aby špecialisti vedeli využívať tie nástroje, ktoré obstarávateľ už využíva z dôvodu ochrany investícii. Pre verejného obstarávateľa je tiež dôležité, aby išlo o vzájomne zastupiteľných expertov s dostatočnými skúsenosťami a širokou znalosťou pri riadení programov, portfólia projektov, manažmentu kvality, manažmentu projektových rizík ako aj riadenia prevádzky informačných systémov.

Pri určovaní pozícií kľúčových expertov verejný obstarávateľ vychádza z predchádzajúcich skúseností s implementáciu a rozvojom systému ISUF a zo skúseností nasadenia jednotlivých účastníkov projektu na špecifické činnosti, ktoré sú potrebné na zabezpečenie služieb aplikačnej podpory a rozvoja ISUF v požadovanej kvalite a na zabezpečenie kontinuálnej dostupnosti a funkčnosti systému ISUF ako nadrezortného systému pre finančné riadenie a vedenie účtovníctva fondov EÚ a iných finančných nástrojov. V rámci modifikácie a údržby funkčných celkov, rozvoja nadväzujúcich špecifických funkcionalít a nastavenia zložitých synchrónnych integračných väzieb na okolité systémy je nevyhnutné preukázanie odbornej spôsobilosti relevantných špecialistov zo strany uchádzača.

Odôvodnenie požiadaviek verejného obstarávateľa na kľúčového experta č. 1 (Projektový manažér)

Požiadavky na kľúčového experta č.1 majú zabezpečiť, že expert bude schopný aplikovať metodiku projektového riadenia na riadenie projektu ISUF v prostredí, ktoré pokrýva jednotlivé oblasti v rámci finančného a účtovného riadenia štrukturálnych fondov, Kohézneho fondu, finančného a účtovného riadenia prostriedkov EAGGF, finančného a účtovného riadenia prostriedkov Európskeho fondu pre rybné hospodárstvo (EFRH) a Európskeho námorného a rybárskeho fondu (ENRF), finančného mechanizmu EHP a Nórskeho kráľovstva, Schengenského prechodného fondu, Prechodného fondu, Fondu Solidarity, finančnej obálky, vlastných zdrojov, predvstupových fondov a vnútornej politiky, finančného riadenia Európskeho poľnohospodárskeho záručného fondu (EPZF), Európskeho poľnohospodárskeho fondu pre rozvoj vidieka (EPFRV), platieb/dotácií vyplácaných na základe vnútroštátnych predpisov financovaných zo štátneho rozpočtu a i zapojené organizácie do ISUF (platobné jednotky) a zároveň i koordináciu komunikácie so systémami s ktorými je ISUF integrovaný (ISŠP, RIS, ITMS, ITMS 2014+, AGIS). Expert musí zabezpečiť projektové riadenia všetkých procesov komplexného systému ISUF, ako aj dodávku všetkých riadiacich produktov ako i v rámci realizácie služieb aplikačnej podpory ISUF.

Na základe vyššie uvedeného a z dôvodu širokého portfólia klientov ako i veľkého množstva realizovaných fondov je nutná expertná znalosť na úrovni zadanej požiadavky ako i minimálne 7 ročné skúsenosti s riadením projektového tímu.

Odôvodnenie požiadaviek verejného obstarávateľa na kľúčového experta č. 2 (Expert pre riadenie IT procesov)

V rámci kľúčového experta č. 2 je z pohľadu zabezpečenia služieb pre paušál, nadpaušál a zmenové konania nevyhnutná znalosť procesnej metodiky ITIL, v rámci ktorej je potrebné zabezpečiť správne nasadzovanie zmenových požiadaviek, zosúladenia paušálnych a nadpaušálnych služieb, zabezpečenia konfigurácii, správu releasov a ako i validáciu a testovanie jednotlivých služieb i celkové vyhodnotenie realizovaných služieb. MF SR požaduje túto požiadavku ako štandard v rámci dodávania paušálnych, nadpaušálnych služieb ako i zmenových konaní, nakoľko má nastavené procesy ITIL ako referenčný rámec pre riadenie IT služieb.

Na základe vyššie uvedeného a z dôvodu širokého portfólia klientov ako i veľkého množstva realizovaných fondov je nutná expertná znalosť na úrovni zadanej požiadavky ako i minimálne 5 ročné skúsenosti so zabezpečovaním predmetných činností.

Odôvodnenie požiadaviek verejného obstarávateľa na kľúčového experta č. 3 (Expert pre správu systémov)

Požiadavky na kľúčového experta 3 pre správu systémov majú zabezpečiť preukázanie schopnosti experta administrovať a udržiavať SAP systémy, analyzovať technické potreby verejného obstarávateľa, jeho infraštruktúru ako i návrh úprav na úrovni SAP bázy. Rovnako musí preukázať schopnosť riešenia operatívnych požiadaviek, správu prevádzkovej technickej dokumentácie ako i riešenie bezpečnosti na úrovni SAP bázy. Kľúčový expert č.3 musí byť schopný konfigurovať a spravovať aplikačný server SAP NW,   konfigurovať dávkové spracovanie, RFC, SAP Web Dispatcher, tlačiarne, SMTP, ICM a SSL.

Na základe vyššie uvedeného a z dôvodu širokého portfólia klientov ako i veľkého množstva realizovaných fondov je nutná expertná znalosť na úrovni zadanej požiadavky ako i minimálne 5 ročné skúsenosti so zabezpečovaním predmetných činností.

Odôvodnenie požiadaviek verejného obstarávateľa na kľúčového experta č. 4 (Expert pre oblasť integrácie a procesnej automatizácie systémov)

Požiadavky verejného obstarávateľa na kľúčového experta pre oblasť integrácie a procesnej automatizácie vychádzajú z potreby udržiavania existujúcich vybudovaných synchrónnych a asynchrónnych integračných rozhraní s externými systémami zahrnutými v rámci procesu schvaľovania ako zasielania platieb pre koncových prijímateľov, preto je nutné zabezpečiť pre riešenie problémov vyskytujúcich sa v tejto komunikácii experta schopného analyzovať a riešiť vzniknuté integračné väzby pre okolité IS, na ktoré je integrovaný systém ISUF (ISŠP, RIS, ITMS, ITMS 2014+, AGIS).

Na základe vyššie uvedeného a z dôvodu nevyhnutnej potreby udržiavania existujúcich vybudovaných synchrónnych a asynchrónnych integračných rozhraní s externými systémami zahrnutými v rámci procesu schvaľovania ako zasielania platieb pre koncových prijímateľov je nutná expertná znalosť na úrovni zadanej požiadavky ako i minimálne 5 ročné skúsenosti so zabezpečovaním predmetných činností.

Odôvodnenie požiadaviek verejného obstarávateľa na kľúčového experta č. 5 (Expert pre analýzu a architektúru IT riešení)

Požiadavky verejného obstarávateľa na kľúčového experta č. 5 pre oblasť analýzy a architektúry IT riešení vychádzajú z potreby skúseností experta s veľkými komplexnými systémami, ktoré majú vybudované integračné väzby s inými systémami z dôvodu, že ISUF využíva nielen štandardy SAP, ale má tiež vybudované špecifické zákaznícke riešenia a rozšírenia z dôvodu splnenia legislatívy SR a EU pre finančné a účtovné riadenie štrukturálnych fondov, Kohézneho fondu, finančného a účtovného riadenia prostriedkov EAGGF, finančného a účtovného riadenia prostriedkov Európskeho fondu pre rybné hospodárstvo (EFRH) a Európskeho námorného a rybárskeho fondu (ENRF), finančného mechanizmu EHP a Nórskeho kráľovstva, Schengenského prechodného fondu, Prechodného fondu, Fondu Solidarity, finančnej obálky, vlastných zdrojov, predvstupových fondov a vnútornej politiky, finančného riadenia Európskeho poľnohospodárskeho záručného fondu (EPZF), Európskeho poľnohospodárskeho fondu pre rozvoj vidieka (EPFRV), platieb/dotácií vyplácaných na základe vnútroštátnych predpisov financovaných zo štátneho rozpočtu a zároveň je integrovaný na systémy ISŠP, RIS, ITMS, ITMS 2014+, AGIS. Expert musí vedieť analyzovať komplexnosť všetkých vybudovaných funkcionalít jednotlivých modulov ISUF a integračných väzieb na systémy ISŠP, RIS, ITMS, ITMS 2014+, AGIS.

Na základe vyššie uvedeného a z dôvodu širokého portfólia klientov ako i veľkého množstva realizovaných fondov je nutná expertná znalosť na úrovni zadanej požiadavky ako i minimálne 3 ročné skúsenosti so zabezpečovaním predmetných činností.

Odôvodnenie požiadaviek verejného obstarávateľa na kľúčového experta č. 6 (Odborný garant pre oblasť FI,FM)

Požiadavky na kľúčového experta 6 boli definované pre dostačujúce preukázanie skúseností resp. minimálnej úrovne technickej a odbornej spôsobilosti vo funkčnej oblasti FI, FM. Expert musí vedieť analyzovať, zabezpečiť podporu fungovania dotknutých funkcionalít a zároveň implementovať nastavenia základnej customizácie a všetkých vybudovaných funkcionalít v rámci predmetných modulov ISUF ako aj ich previazanosť na ďalšie súvisiace moduly a relevantné zákaznícke nadstavby už implementované v rámci riešení a komplexných procesov, a rovnako aj v rámci plánovaných požiadaviek na riešenia v rámci budúceho rozvoja z dôvodu splnenia legislatívy SR a EU pre finančné a účtovné riadenie štrukturálnych fondov, Kohézneho fondu, finančného a účtovného riadenia prostriedkov EAGGF, finančného a účtovného riadenia prostriedkov Európskeho fondu pre rybné hospodárstvo (EFRH) a Európskeho námorného a rybárskeho fondu (ENRF), finančného mechanizmu EHP a Nórskeho kráľovstva, Schengenského prechodného fondu, Prechodného fondu, Fondu Solidarity, finančnej obálky, vlastných zdrojov, predvstupových fondov a vnútornej politiky, finančného riadenia Európskeho poľnohospodárskeho záručného fondu (EPZF), Európskeho poľnohospodárskeho fondu pre rozvoj vidieka (EPFRV), platieb/dotácií vyplácaných na základe vnútroštátnych predpisov financovaných zo štátneho rozpočtu. Vzhľadom na robustnosť systému z pohľadu implementovaných funkcionalít a procesov považujeme požiadavky uvedené v súťažných podkladoch za opodstatnené a primerané.

Odôvodnenie požiadaviek verejného obstarávateľa na kľúčového experta č. 7 (Odborný garant pre oblasť PS)

Požiadavky na kľúčového experta 7 boli definované pre dostačujúce preukázanie skúseností resp. minimálnej úrovne technickej a odbornej spôsobilosti vo funkčnej oblasti PS. Expert musí vedieť analyzovať, zabezpečiť podporu fungovania dotknutých funkcionalít a zároveň implementovať nastavenia základnej customizácie a všetkých vybudovaných funkcionalít v rámci predmetných modulov ISUF ako aj ich previazanosť na ďalšie súvisiace moduly a relevantné zákaznícke nadstavby už implementované v rámci riešení a komplexných procesov, a rovnako aj v rámci plánovaných požiadaviek na riešenia v rámci budúceho rozvoja z dôvodu splnenia legislatívy SR a EU pre finančné a účtovné riadenie štrukturálnych fondov, Kohézneho fondu, finančného a účtovného riadenia prostriedkov EAGGF, finančného a účtovného riadenia prostriedkov Európskeho fondu pre rybné hospodárstvo (EFRH) a Európskeho námorného a rybárskeho fondu (ENRF), finančného mechanizmu EHP a Nórskeho kráľovstva, Schengenského prechodného fondu, Prechodného fondu, Fondu Solidarity, finančnej obálky, vlastných zdrojov, predvstupových fondov a vnútornej politiky, finančného riadenia Európskeho poľnohospodárskeho záručného fondu (EPZF), Európskeho poľnohospodárskeho fondu pre rozvoj vidieka (EPFRV), platieb/dotácií vyplácaných na základe vnútroštátnych predpisov financovaných zo štátneho rozpočtu. Vzhľadom na robustnosť systému z pohľadu implementovaných funkcionalít a procesov považujeme požiadavky uvedené v súťažných podkladoch za opodstatnené a primerané.

Odôvodnenie požiadaviek verejného obstarávateľa na kľúčového experta č. 8 (Expert pre oblasť výkazníctva/reportingu)

Požiadavky na kľúčového experta 8 boli definované pre dostačujúce preukázanie skúseností resp. minimálnej úrovne technickej a odbornej spôsobilosti v oblasti definovania a realizácie výkazov. Expert pre oblasť výkazníctva/reportingu musí vedieť analyzovať, zabezpečiť podporu fungovania dotknutých reportov a zároveň implementovať nastavenia základnej customizácie v rámci reportingu pri všetkých vybudovaných reportoch resp. zabezpečiť tvorbu zákazníckych programov slúžiacich na výber relevantných dát v prostredí aplikácie ako aj v prostredí výkazníckych nástrojov BW a BoBJ, musí byť schopný zabezpečiť pravidelnú aktualizáciu „dotiahnutie“ požadovaných dát do vybudovaných reportov z používaných databáz a rovnako musí byť schopný pripraviť nové komplexné reporty požadované verejným obstarávateľom v rámci plánovaných požiadaviek na reporting z dôvodu splnenia legislatívy SR a EU pre finančné a účtovné riadenie štrukturálnych fondov, Kohézneho fondu, finančného a účtovného riadenia prostriedkov EAGGF, finančného a účtovného riadenia prostriedkov Európskeho fondu pre rybné hospodárstvo (EFRH) a Európskeho námorného a rybárskeho fondu (ENRF), finančného mechanizmu EHP a Nórskeho kráľovstva, Schengenského prechodného fondu, Prechodného fondu, Fondu Solidarity, finančnej obálky, vlastných zdrojov, predvstupových fondov a vnútornej politiky, finančného riadenia Európskeho poľnohospodárskeho záručného fondu (EPZF), Európskeho poľnohospodárskeho fondu pre rozvoj vidieka (EPFRV), platieb/dotácií vyplácaných na základe vnútroštátnych predpisov financovaných zo štátneho rozpočtu. Vzhľadom na robustnosť systému a nároky na zabezpečenie výkazov v aplikácii a vo výkazníckych nástrojoch BW a BoBJ považujeme požiadavky uvedené v súťažných podkladoch pre kľúčového experta pre oblasť výkazníctva/reportingu za opodstatnené a primerané.